2014 Macau GP info & reeglid - F1CEL Portaal
2014 Macau GP info & reeglid
Written by Mart on 04 November 2014 . Posted in rFactor
Macau Grand Prix on üks legendaarsemaid sõite, kus saavad kokku maailma F3 sarjade parimad sõitjad, et Macau linnatänavatel selgitada parim F3 piloot. Macau rada, mida tuntakse ka Guia rajana, on üks nõudlikumaid ja raskemaid maailmas. 6,2 km pikkusel rajal on meeletu, üle 2 km pikkune stardisirge aga samas raja keskmine osa on isegi kurvilisem ja kitsam kui Monaco, olles kohati ainult 6 meetrit lai! Tänavaraja kohta on ka suur, üle 30-meetrine kõrguste vahe. Guia ringrada asub Macau Hiina Rahvavabariigis, Lõuna-Hiina Mere rannikul, 60 km Hong-Kongist edelas.
Macau GP-d sõidetakse F1CEL-s juba viiendat korda, varasemad võitjad on olnud Rasmus Tali (kaks korda), Sten Teeorg, Ivar Kalamees ja Henri Viirok. Võitlus on olnud läbi aastate äärmiselt tihe, ka sellel aastal on oodata F1CEL-i kahurväe osalemist, kellel õnnestub võita see prestiižikas hooajalõpuüritus?
19:00 – kvalifikatsioon (10 minutit, piiramata ringid)
19:15 – kvalifikatsioonisõidu start (10 ringi)
19:45 – põhisõidu start (15 ringi)
1.1. Kvalifikatsioonis on lubatud teha piiramatu arv ringe kümneminutilise perioodi jooksul.
1.1.1. Kvalifikatsioonisessioon on privaatne, igaüks sõidab üksinda.
1.2. Sõitu pääsemiseks ei tohi kvalifikatsioonis kaotada üle 10 sekundi, vajadusel võivad kohtunikud sõitja siiski starti lubada.
1.2.1 Sõitu saab maksimaalselt 30 sõitjat
1.3. Soojendusringi ei ole, startidakse paigalt.
1.4. Põhisõidu stardijärjestus on kvalifikatsioonisõidu lõppjärjestus.
1.5. Ajakava muutmise korral teatatakse sellest foorumis ja kodulehel võimalusel vähemalt 72h ette. Minimaalne etteteatamisaeg on 24h.
1.6. NB! Eelnevad aastad on näidanud, et Macaus toimub ohtralt stardijärgseid õnnetusi, üritame neid võimalusel vältida. Õnnetuse põhjustanu saab esialgu karistuseks rivi lõpust stardi, korduval rikkumisel võidakse sõitja ka GP-lt eemaldada.
rFactori failid
2.1. Failid on kättesaadavad SimSync Pro kaudu.
2.2. Failid on kättesaadavad kõigile, see tähendab, ei ole parooliga kaitstud.
3.1. Lubatud sõitjaabid
3.1.1. Auto Shifting: Lubatud GP2 klassi sõitjatele
3.1.2. Traction Control: Lubatud F1 ja GP2 klassides, klasside jaoks on erinevad tasemed
3.1.3. Anti Lock Brakes: Lubatud F1 ja GP2 klassides
3.1.4. Clutch Assistance: Lubatud
3.2. F1 2013 hooaja 6 paremat sõitjat peavad valima Eliit klassi, millel on nõrgem mootor ja kõik abid keelatud. Ülejäänud F1 litsentsi omanikud peavad valima F1 klassi, millel on mõned abid lubatud. GP2 sõitjad võivad valida GP2 klassi, millel on võimsam mootor ja lubatud rohkem abisid.
3.3. Auto seadistamine on piiratud, muuta saab järgmisi seadeid:
3.3.1. Steering lock (keeramisraadius)
3.3.2. Brake balance (pidurite tasakaal)
3.3.3. Brake pressure (pidurite rõhk)
3.3.4. Brake duct size (pidurite jahutus)
3.3.5. Front wing (esimene tiib)
3.3.6. Rear wing (tagumine tiib)
3.3.7. Weight distribution (kaalujaotus)
3.3.8. Differential (differentsiaali seaded)
3.3.9. Tire pressure (rehvirõhk)
3.4. Sõidu ajal on tankimine keelatud.
4.1. Serveri nimi on F1CEL Macau GP
4.2. Serveri IP-aadress on 84.50.65.239:34300
4.3. Serveri parool on „porgand“.
4.4. Server on üleval 24/7.
5.1. Reeglite lugemine ja täitmine on kohustuslik liigas osalemiseks.
5.2. Suhtuge reeglitesse ja kohtunikesse mõistlikult.
5.3. F1CEL jätab endale õiguse reegleid muuta. Reeglite muutmisest teatatakse kodulehel ja foorumis.
5.4. Reeglid koostas Mart Välja.